قصبة أݣادير أوفلا هي معلمة تاريخية كاينة في مدينة أݣادير كانت فيها المدينة القديمة. او هي الاصل والبداية ديال مدينة أكادير، جزء كبير منها تخرب بسبب الزلزال ديال 1960 لي ضرب لمدينة. سمية قصبة أكادير المحلية هي أكادير أوفلا. كلمة "أكادير" كاتعني بالأمازيغية "حصن" و"أوفلا" كاتعني "الفوق". هذا علاش التسمية كاتشير للحصن الموجود فوق الجبل. تأسست قصبة أݣادير أوفلا عام 1540م على يد السلطان محمد الشيخ السعدي بغرض التحكم في ضرب البرتغاليين اللي إستقروا تحت الجبل عام 1470 م فاش كانو تايقلبو عن طريق للهند، بناو فالساحل قرب عين فونتي حصن، أو بناو على سفح الجبل برج آخر باش يحضيوه، الشيئ لي دفع السعديين يبنيو قصبة على قمة نفس الجبل. تبنات القصبة بشكل أساسي لأسباب عسكرية باش تحمي لمدينة والمرسة ديالها من الهجومات الأجنبية المحتملة. عام 1505: وضع القبطان البرتغالي جواو لوبيز دي سيكويرا الأحجار الأولى لبناء القلعة الصغيرة باش يحمي مصدر الماء لحلو. عام 1511: هجمات قبايل سوس الهجوم الأول على البرتغاليين لي استقروا في أكادير. في عام 1513: شرا ملك البرتغال مانويل الأول هاد الحصن الصغير او سماه سانتا كروز دي كيب دي جير ("سانتا كروز دو كابو دي أجوير").